রাখাইনে রোহিঙ্গা গণহত্যার তথ্য সংগ্রহের সময়ে গ্রেফতার করা ব্রিটিশ বার্তা সংস্থা রয়টার্সের দুই সাংবাদিক ওয়া লোন ও কিয়াও সোয়ে ও’কে গত সপ্তাহে কারাদণ্ড দেয় মিয়ানমারর একটি আদালত। ওই মামলাসহ মোট পাঁচটি মামলা পর্যালোচনা করেছে জাতিসংঘের মানবাধিকার কমিশন। প্রতিবেদনে এই ঘটনাকে ‘আংশিক ভয়ানক ও মিয়ানমারে সংবাদমাধ্যমের বিরুদ্ধে বিচারিক হয়রানির হাই প্রোফাইল উদাহরণ’ বলে বর্ণনা করা হয়েছে। এছাড়া মত প্রকাশের স্বাধীনতা ক্ষুণ্ন করে কিভাবে তাদের গ্রেফতার ও বিচারকাজ চালানো হয়েছে তারও বিস্তারিত বিবরণ দেওয়া হয়েছে ওই প্রতিবেদনে।